**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**307/2017. (XII. 21.) Kt. számú**

**határozata**

amely az 28/2017.(XII.21.) számú alapítói határozatnak minősül

**védőnői ellátás biztosítása Szorgalmatos közigazgatási területén**

Tiszavasvári Város Önkormányzata Képviselő-testülete a „**védőnői ellátás biztosítása Szorgalmatos közigazgatási területén”** szóló előterjesztést megtárgyalta és az alábbi határozatot hozza:

1. Dönt arról, hogy **együttműködési megállapodást köt** 2018. január 1. napjától határozatlan időre Szorgalmatos Község Önkormányzatával a védőnői feladatok Szorgalmatos közigazgatási területén történő folyamatos biztosítása érdekében, a határozat 1. melléklete szerinti tartalommal.

**Határidő:** azonnal **Felelős:** Dr. Fülöp Erik polgármester

2. Felhatalmazza a polgármestert az 1. pontban meghatározott együttműködési megállapodás aláírására.

**Határidő**: esedékességkor **Felelős:** Dr. Fülöp Erik polgármester

3. Felkéri a polgármestert, hogy jelen döntésről a tájékoztassa a TIVESZ Kft. ügyvezetőjét, valamint Szorgalmatos Község Önkormányzatát.

**Határidő**: esedékességkor **Felelős:** Dr. Fülöp Erik polgármester

**Dr. Fülöp Erik Badics Ildikó**

**polgármester jegyző**

1. melléklete a ../2017. (..) Kt. számú határozathoz

**EGYÜTTMŰKÖDÉSI MEGÁLLAPODÁS**

amely létrejött egyrészről

**TISZAVASVÁRI VÁROS ÖNKORMÁNYZATA** (4440 Tiszayasvári, Városháza tér 4. adószám: ……………………. képviseli: Dr. Fülöp Erik Sándor polgármester)

másrészről **SZORGALMATOS KÖZSÉG ÖKORMÁNYZATA** (4441 Szorgalmatos, Pacsirta u. 18/a. képviseli: Takács Pálné polgármester) - továbbiakban együtt: Felek – között, az alulírott helyen és időben, a következő feltételek mellett:

1. Felek megállapítják, hogy az egészségügyről szóló 1997. évi CLIV. törvény 152. §-a a települési önkormányzatok feladatkörébe rendeli a védőnői ellátási feladatokat.

2. Felek megállapodnak abban, hogy **Szorgalmatos közigazgatási területén** **a védőnői feladatok ellátásáról** **Tiszavasvári Város Önkormányzata a Tiszavasvári Egészségügyi Szolgáltató Nonprofit Közhasznú Társaság** (székhelye: 4440 Tiszavasvári Vasvári Pál u. 87.) **útján gondoskodik.**

**3. Jelen megállapodás** **2018. január 1. napjától** határozatlan időre szól.

**4. 1 Tiszavasvári Város Önkormányzata köteles** a vonatkozó jogszabályokban meghatározott védőnői feladatokat, a jogszabályi képesítési előírásoknak megfelelő szakalkalmazottal (védőnő) Szorgalmatos község lakosai számára - az OEP finanszírozási szerződésben foglalt rendelési időben - biztosítani.

4.2 Tiszavasvári Város Önkormányzata jelen megállapodás 2. pontjában meghatározott feladatot **az alábbi helyeken biztosítja:**

* Orvosi Rendelő Szorgalmatos, Munkácsy u. 28. szám
* Szorgalmatos Deák Ferenc Általános Iskola Szorgalmatos Közép u. 11.
* Központi Orvosi Rendelő Tiszavasvári, Kossuth u. 10.

4.3 Felek megállapodnak abban, hogy a tiszavasvári …. számú védőnői körzet – mint több településre kiterjedő ellátást biztosító körzet - székhelye ……………..

4.4 Szorgalmatos község polgármesterét haladéktalanul **tájékoztatja,** amennyiben bármilyen ok miatt **a napi rendelés nem biztosítható**. Amennyiben a Tiszavasvári Város Önkormányzata által megjelölt védőnő és egyéb asszisztencia bármilyen oknál fogva akadályoztatva van a szolgáltatás ellátásában, úgy annak **helyettesítéséről a Tiszavasvári Város Önkormányzata köteles gondoskodni.**

4.5 A tevékenységhez kapcsolódó OEP finanszírozásból Szorgalmatos Község területére vonatkozóan is ellátja a védőnői feladatokat.

4.6 Tiszavasvári Város Önkormányzata köteles

4.6.1 a tulajdonában lévő Tiszavasvári, Kossuth u. 10. szám alatt lévő Központi Orvosi Rendelőben kialakított védőnői helyiséget a vonatkozó jogszabályi előírásoknak megfelelő tárgyi, technikai kritériumoknak megfelelően fenntartani, a működés technikai feltételeit biztosítani (fűtés, világítás, takarítás stb.);

4. 6. 2 jelen megállapodás 2. pontjában meghatározott feladathoz a szükséges szakmai, technikai anyagokat beszerezni, azok költségeit finanszírozni;

4.6.3 a védőnői szolgálat működésének pénzügyi helyzetéről, bevételekről, kiadásokról Szorgalmatos Község Önkormányzata részére beszámolni az éves pénzügyi zárást követően.

4.6.4 megküldeni Szorgalmatos Község Önkormányzata számára az előző évi költségvetés teljesítésének 3/4 éves adatait minden év november 15-ig, az éves költségvetés tervezéséhez,

majd a tárgyévi bevételi és kiadási előirányzatokat haladéktalanul, a költségvetés elfogadását követően ,

**5.** Szorgalmatos Község Önkormányzataköteles gondoskodni az Orvosi Rendelőben (Szorgalmatos, Munkácsy u. 28. szám) és a Szorgalmatos Deák Ferenc Általános Iskolában (Szorgalmatos Közép u. 11. szám) alatt lévő, a jelen megállapodás 1. pontjában meghatározott védőnői feladat ellátását szolgáló helyiségek működtetéséről, fenntartásáról, szakmai előírásoknak megfelelő berendezéséről, illetve annak folyamatos fenntartásáról.

6.1 Szerződő felek megállapodnak abban, hogy amennyiben a jelen megállapodással szabályozott tevékenység működési kiadásaihoz a szolgáltatás végzéséhez kapcsolódó bevételek nem nyújtanak kellő fedezetet, az indokoltan szükséges forrásigényt felek egymás között, a körzet ellátottainak arányában megosztják és ennek megfelelően viselik. Felek tudomásul veszik, hogy a fedezetlen kiadásokat egymás között, az éves pénzügyi zárásokkal egyidejűleg rendezik.

6.2 Felek megállapodnak abban, hogy a Szorgalmatos tertületén lévő védőnői szolgálat működését szolgáló, Szorgalmatos Község Önkormányzata által a feladatellátáshoz biztosított ingó és ingatlan vagyon használatával – különösen azok működtetésével, berendezésével, beruházásval, felújításával, karbantartásával, eszközpótlásával - kapcsolatosan Tiszavasvári Város Önkormányzatát semmiféle költség, egyéb kötelezettség nem terheli. Jelen megállapodás tárgyát képező védőnői feladatellátáshoz szükséges teljes tárgyi feltételeket Szorgalmatos Község önkormányzata köteles ingyenesen biztosítani.

7. Jelen megállapodásban nem szabályozott kérdésekben az egészségügyről szóló 1997. évi CLIV. törvény, az egészségügyi alapellátásról szóló 2015. évi CXXIII. törvény, a védőnői ellátásról szóló 49/2004. (V.21.) ESZCSM rendelet, egyéb vonatkozó jogszabályok, és a PTK rendelkezései az irányadóak.

8. A felek jelen megállapodással kapcsolatban köztük felmerülő vita esetén elsősorban megkísérlik egyezség létrehozását, ennek eredménytelensége esetén a Nyíregyházi Városi Bíróság illetékességét kötik ki.

9. Jelen megállapodást Tiszavasvári Város Önkormányzata Képviselő-testülete a../2017. (…...) Kt. számú, Szorgalmatos Község Önkormányzata Képviselő-testülete a …/2017.(.) Öko. határozatával jóváhagyta.

Felek jelen megállapodással összefüggésben bármely jognyilatkozatot kizárólag írásban tehetnek.

Szerződő felek a szerződést elolvasás és kölcsönös értelmezés után, mint karatukkal mindenben egyezőt, jóváhagyólag aláírták.

k.m.f

…………………………………………… ……... ……………………………………

Tiszavasvári Város Önkormányzata Szorgalmatos Község Önkormányzata

képviseletében képviseletében

Dr. Fülöp Erik pogármester Takács Pálné polgármester